Një anëtar i kabinetit të luftës të Izraelit ka kërkuar të sqarojë komentet e bëra mbrëmë nga kryeministri izraelit Benjamin Netanyahu për të ardhmen e Gazës pas konfliktit aktual.
Ron Dermer, Ministri i Çështjeve Strategjike, i tha BBC-së se kur Netanyahu tha se Izraeli do të merrte "përgjegjësinë e përgjithshme të sigurisë" për Gazën, donte të thoshte se do të siguronte që enklava të mbetej një zonë e çmilitarizuar dhe se Forcat e Mbrojtjes së Izraelit (IDF ) do të kryente operacione sigurie atje për të luftuar atë që ai e quajti kërcënim të ri terrorist.
Por ai tha se Izraeli nuk do ta ripushtonte apo qeveriste zonën. Më herët, Shtetet e Bashkuara thanë se kundërshtonin një "riokupim" të Gazës nga Izraeli dhe se territori duhet të mbetet tokë palestineze.
(BalkanWeb)